pawiwahan mujudake salah sawijining ubah musi ing manungsa sing wis ana wiwit jaman biyen. Sakjroning pamekaran bab iki ndadekake kabudayan masyarakat sing di anggep sakral amarga sakjrone nindakake upacara-upacara ritual sing momot arti filsafat sing diyakini bisa nganggu lumakuning urip sakteruse. Namung gandheng bareng mekaring jaman tradisi iki soyo luntur, semana uga sing kedadian karo tradisi ritual penganten jawa, panemu sakperangan masyarakat jawa saikine wis nglakoni owah-owahan sing wis ora maneh nganggep perlu lan luwih manut cara penganten jaman saiki sing luwih gampang. Sakjrone panaliti iki bab-bab sing arep di buka yaiku: 1) kepiye tata cara nglakoni upacara ritual penganten jawa ing Rembang, 2) kepiye arti filsafat sing kamomot sakjroning saben urutan upacara ritual penganten jawa ing Rembang. Penaliti iki duweni maksud kanggo mangerteni tata cara tumanduke upacara penganten jawa lan arti filsafat sing kamomot sakjrone saben urutan upacara ritual penganten jawa ing Rembang. Cara panaliti sing dikanggoke sakjroning panaliti iki yaiku: deskriptif kualitatif. Bukti bukti dijupuk saka pirang-pirang panggonan ing tlatah kabupaten Rembang. Tatacara ngumpulake bukti-bukti arupa: omong-omong, gambar-gambar, mbuktikake kahanan lan piwulang kapustakan sing sakteruse diwujudake arupa tulisan. Asil sing dienthukake nuduhake tata cara ritual upacara penganten jawa ing Rembang dilakoni kanthi: 1) pasang tarub agung, 2) among tuwuh (tompo tamu), 3) lek-lekan malam midodareni, 4) ijab qobul, 5) temu manten, 6) upacara midhak endhog, 7) sindur binayang, 8) tatacara kacar kucur utawa tampa kaya, 9) mapak besan, 10) sungkeman rama ibu. Dene arti filsafat sing kamomot sakjrone upacara ritual penganten jawa awujud sawijining pangarep-arep supaya ngolohake keslametan lahir lan bathin, duweni rejeki sing lumintu,sakhengga sakjrone urep sakteruse penganten bisa urip bagya, bisa duweni keturunan, saksisih kuwi penganten bisa paham arti urip omah-omah lan padha mangerteni tugas, hak lan kewajibane sarta tanggungjawab tumprap sing lanang utawa sing wadon supaya ngolehake palilah saka wong tua sakloron sing sakteruse mujudake laboh labeting anak marang wong tuwa. Dasaring panaliti iki pitutur sing bisa diwenehake supaya masyarakat ngusahakake kanggo nguri-nguri tradisi tatacaro kasebut amarga duweni arti filsafat sing penting banget sakjoning uripe manungsa yen dibandingke karo tradisi jaman saiki sing ora dimangerteni artine. Sakliyane kuwi kanggo guru minangka salah sawijining perangan sing bisa nandhur kawruh budaya marang para nom-noman apike nyinau lan mangerteni perangan- perangan sing maton sakjrone wiwaha ritual penganten jawa sarta menehi pangerten lan mahami sing sakmestine